उषा बारले

उषा बारले (मे २, इ.स. १९६८:छत्तीसगढ, भारत - ) या छत्तीसगढ मधील पंडवानी गायिका आहेत. भारत सरकारने पंडवानी क्षेत्रातील योगदानासाठी त्यांना २०२३ मध्ये पद्मश्री पुरस्काराने सन्मानित केले आहे.

 जीवन आणि कारकिर्द 
कापालिक शैलीतील पंडवानी गायिका उषा बारले यांचा जन्म २ मे १९६८ रोजी भिलाई येथे झाला.  त्यांनी वयाच्या सातव्या वर्षी पंडवानी गायनाचे प्रशिक्षण घेण्यास सुरुवात केली आणि नंतर तिजनबाईंकडून कलेतील बारकावे शिकून घेतले. उषा बरले यांनी केवळ छत्तीसगडमध्येच नाही तर न्यू यॉर्क, लंडन आणि जपान देशासह १२ हून अधिक देशांमध्ये पंडवानी सादर केली आहे.गुरू घासीदास यांचे चरित्र पहिल्यांदा पंडवानी शैलीत सादर करण्याचे श्रेय त्यांना जाते. छत्तीसगड राज्याच्या आंदोलनात उषा बरले यांचाही सहभाग होता आणि १९९९ मध्ये वेगळ्या राज्यासाठी दिल्लीत झालेल्या निदर्शनादरम्यान त्यांना अटक करण्यात आली होती. २०१४ मध्ये त्यांना छत्तीसगड राज्य सरकारने गुरू घासीदास सन्मानानेही सन्मानित केले आहे.

 पुरस्कार 

 छत्तीसगड राज्य सरकारचा गुरू घासीदास सन्मान - २०१४ 
 भारत सरकारचा पद्मश्री पुरस्कार - २०२३ 

संदर्भ

वर्ग:पद्मश्री पुरस्कारविजेते
वर्ग:भारतीय गायिका
वर्ग:इ.स. १९६८ मधील जन्म
वर्ग:स्त्री चरित्रलेख